Държавен вестник, бр. 15, 2012 г., стр. 23

БРОЙ  15	
Д Ъ Р Ж А В Е Н  В Е С Т Н И К 	
СТР.  23  
10.2. Всяко съгласие, изисквано съгласно 
този раздел относно продажба, разкриване 
или прехвърляне на информация или съв-
местно придобити материали и оборудване, 
може да бъде отказано само поради причини, 
свързани с външната политика, националната 
сигурност или националните закони. Никоя 
участваща страна не следва да отказва да-
ването на такова съгласие за продажба или 
прехвърляне на която и да е трета страна, 
когато тази участваща страна би била готова 
да одобри национална продажба, разкриване 
или прехвърляне на същата информация или 
оборудване на тази трета страна.
10.3. Продажбите или друг вид прехвърляне 
на трети страни на оборудване, разработено 
или генерирано съгласно този меморандум, 
може да привлекат облагане с данък, който 
да бъде поделен между участващите страни. 
Преди всяка такава продажба или друг вид 
прехвърляне сумите на такова облагане и 
процедурата за определяне на размера на 
такъв данък следва да се определят от NAMO 
BOD (СД на ОНУВП) и участващите стра-
ни. Всяка участваща страна обаче може да 
намали своя дял от данъка или да се откаже 
от правото си да го получи в съответствие 
със своите национални закони, разпоредби и 
практики. Разходите, възстановени от участ-
ващите страни, следва да се поделят между 
тях според тяхното участие в дадената част 
от Програмата за SAC, като се взема предвид 
намалението или отказването от правото на 
такова възстановяване от страна на която и 
да е от участващите страни.
10.4. Въпреки което и да е друго условие 
в този раздел разкриването на информация 
следва да става само съгласно съответните 
политики, закони и разпоредби на участващата 
страна относно разкриване на информация.
Р а з д е л  1 1
Прехвърляне на оборудване и материали
11.1. Всяка участваща страна може да 
прехвърли на друга участваща страна или на 
NAMO оборудване и материали, определени 
като необходими за изпълнението на АМР. 
Одобрението за всички прехвърляния следва 
да е в съответствие с националните закони 
и разпоредби.
11.2. По искане на дадените участващи 
страни NAMA следва да поддържа списък 
на цялото оборудване и всички материали, 
прехвърлени съгласно този меморандум.
11.3. Прехвърлените материали и оборуд-
ване следва да се използват от получилата ги 
участваща страни/получилите ги участващи 
страни или от NAMO единствено за целите 
на този меморандум. Оборудването и мате-
риалите остават собственост на участващата 
държава, която ги осигурява. Освен това 
участващата държава получател/участващите 
държави получатели следва да поддържат обо-
рудването и материалите в добро състояние, 
в изправност и годни за използване. Освен в 
случаите, когато предоставящата участваща 
страна е дала съгласието си, че прехвърленото 
оборудване и материали могат да бъдат из-
разходени или изконсумирани по друг начин 
без заплащане към предоставящата страна, 
получилата ги участваща страна или получи-
лите ги участващи страни или NAMO следва 
да върне/върнат оборудването и материалите 
на предоставилата ги участваща страна в 
такова добро състояние, в каквото са били 
получени, с изключение на приемливо из-
носване и амортизация, или да върне/върнат 
оборудването и материалите и да заплати/
заплатят разходите за тяхното възстановява-
не до такова състояние. Ако оборудването и 
материалите бъдат толкова увредени, че да 
не могат да бъдат ремонтирани с приемливи 
средства, получилата ги страна/страни или 
NAMO следва да върнат това оборудване и 
материали на предоставилата ги страна (освен 
ако предоставилата ги участваща страна не е 
посочила друго в писмен вид) и да заплатят 
стойността за подмяната им, съгласувана 
предварително. В случай че оборудването и 
материалите бъдат изгубени или откраднати, 
получилата ги страна/страни или NAMO 
следва да представят на предоставилата ги 
участваща страна документ за загуба и да 
заплатят стойността за подмяната им, съгла-
сувана предварително.
11.4. Участващата страна, която предос-
тавя материали и оборудване, следва да по-
ложи всички необходими усилия да осигури 
доставянето им в полезно и използваемо 
състояние съгласно предвидената за тях цел. 
Предоставящата страна обаче не гарантира 
и не обезпечава годността на оборудването и 
материалите за специфична цел или употреба и 
не се ангажира да видоизменя, усъвършенства 
или адаптира оборудването и материалите, 
нито части от него.
11.5. Предоставящата страна прехвърля 
оборудването и материалите за одобрения 
период, освен ако той не бъде удължен чрез 
писмено изменение, при условие че продъл-
жителността на този период не надвишава 
срока на годност, определен от съответните 
участващи страни или от NAMO.
11.6. Участващата страна, която предоста-
вя материали и оборудване, доставя за своя 
сметка тези материали и оборудване на стра-
ната получател/страните получатели или на 
NAMO в място или места, които са съвместно 
одобрени. Отговорността за материалите и 
оборудването се прехвърля от предоставящата 
страна на получаващата страна/получаващите 
страни или NAMO в момента на получаването. 
За всяко по-нататъшно транспортиране отго-
ворност носи страната получател или NAMO.